AlexejDobrolubov/national_council_slovak_2010 huggingface dataset:
23. schôdza NR SR - 7.deň - A. dopoludnia
Dátum: 2024-12-04
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

36. Áno, naozaj, možno že to pre istotu zdôrazním, že naozaj to treba aj komunikačne nastaviť tak, že vlastne vládna koalícia ani národniari neprišli s tým, že idú pomôcť ľuďom, ktorí si chcú postaviť domček na svojom pozemku a chcú odstaviť tých zlých, otravných ekológov a neviem akých, ktorí im do toho mudrujú. Vôbec nie. Vôbec nemá na to vplyv, absolútne. (Povedané so smiechom.) Na to, že si chce niekto postaviť domček vôbec nespadá pod tento zákon. Národniari a vládna koalícia, paradoxne socialisti vychádzajú v ústrety častokrát veľkým podnikateľským zámerom, veľkým investičným zámerom, čo je v zásade, ako pravičiar hovorím, v poriadku, ale moderná legislatíva nastavuje proces, kde a ako, za akých podmienok môže vzniknúť a dáva to nejakú logiku. Národniari a vládna koalícia odstavuje verejnosť od toho, aby sa mala možnosť k tomu vyjadriť. Takže, áno, kafiléria smrdí strašne, hej. Kafiléria, tí čo bývali v Senci, tak vedia. Teraz v Mojšovej Lúčke, tam tade neprechádzam, tak áno. A to dobre, už potreba kafilérie neni až taká výrazná asi, hej, ale stále je ešte čo postaviť, hej, stále sa, teraz bude moderný spôsob spracovania odpadov, budú spaľovne. Ja nehovorím, je to asi moderný spôsob spracovania odpadov v určitom momente, ale zase, lokácia je dôležitá. Tak jak pri realitách. Miesto, miesto, miesto. A kde to dáte. Aby ľudia neboli prekvapení, že tí čo teraz tlieskali jak tí národniari tomu dávajú a jak nám pomáhajú, aby nakoniec nezistili, že fíha, ale však toto sme nechceli, takže bolo načim ľudí upozorniť, že tento návrh zákona hovorí o tom, ako vyjsť v ústrety niekomu, kto chce robiť nejaký veľký investičný projekt vo vašej záhradke.
23. schôdza NR SR - 4.deň - A. dopoludnia
Dátum: 2024-11-29
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

128. No, softvér kravy nenakŕmi a to bolo vlastne zmyslom, aj to som chcel povedať. Áno, ja, nechcel by som vyznieť ako niekto, kto tu bojuje za stredovek, hej, a teda, ale viete, my sme to zase prekrútili. Na začiatku to je dobré a má to význam. Samozrejme, ja sa do toho vôbec nechcem dostávať, len kde sme sa dopracovali. Dopracovali sme sa k tomu, že 20 % z bežných výdavkov na tovary a služby tvorí v rezorte pôdohospodárstva IT systém. Dopracovali sme sa k tomu, že 50 % z kapitálových výdavkov ministerstva pôdohospodárstva tvoria IT systémy. A ja sa pýtam tých farmárov, tých gazdov, tých roľníkov, tých lesníkov a to vás naučí, to vás čo má učiť ten softvér? Ako sa má kŕmiť a kedy kŕmiť krava? To potrebujete softvér na to? Viete, že mala by tam byť nejaká proporcionalita toho, že koľko toho IT-čka my vlastne v tom poľnohospodárstve potrebujeme, že či ho už náhodou za tie peniaze tam nie je aj dosť. Lebo stále ku tej krave musí niekto prísť. Môže mať softvér z NASA, môže za to zaplatiť miliardu, ale stále niekto musí ku tej krave ísť a na ten cecok jej to nasadiť. A toto presne chcem povedať, lebo už choďte inde, choďte preč z poľnohospodárstva. Nemôže tvoriť dodávka IT systémov v pôdohospodárstve 50 % kapitáloviek a 20 % bežných výdavkov, lebo potom nemôže fungovať ten rezort. Je to len čistá a čistá zlodejina. A dôkazom toho je ten softvér Farmár. To je absolútnym dôkazom, nikto ho nechcel, nikto ho nepotreboval, nikto ho nedopytoval, ale všetci vedia, koľko bude stáť a že bude. A ja sa pýtam načo a komu bude taký softvér, keď sám Útvar hodnoty za peniaze povedal, že to, čo ponúka, je bežne dostupné pri softvéroch, ktoré stoja od 150 do 300 eur ročne? Tak sa pýtam, nemá už náhodou niekto pána Boha pri sebe, že toto je už naozaj že priveľa? Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

40. Ďakujem pekne. Ja som vám to už, pán kolega, hovoril, že v zásade máte historickú šancu, ale tá nespočíva v tom, že pomôžete včelárom so 150-tisícami, i keď aj tam by bolo treba, ale historickú šancu v tom, že pomôžete zastaviť v tom, že pomôžete zastaviť to, čo sa deje v tejto krajine. Ja budem sa snažiť vystúpiť v ústnej rozprave a dokumentovať na pôdohospodárstve, že kam sme to dospeli. Viete, tuná máte, niekde na úrovni jednej miliardy sú dodávky IT-systémov vlastne za celý rok pre všetky rezorty a kde tie peniaze vlastne idú? Niekedy sa kradlo na cemente, len potom sa zistilo, že to je problém, lebo vy viete zistiť, prídu znalci, a znalci pomerajú a povedia, že je to problém. No tak celá táto skupina ľudí, ktorí nevedia zarobiť normálne, vedia len proste takto kradnúť, sa presunula do IT- biznisu. Nerozoznajú softvér od hardvéru, ale vedia ako a kedy, s kým podpísať zmluvu, na konci ktorej pôjde obrovská vratka, porozdeľujú vratky. To je tá miliarda. Len na ministerstve pôdohospodárstva, by ste neverili, že tým kravám, tie kravičky vôbec nepotrebujú žiaden softvér, ale teraz pre tento a pre ten budúci rok je tam plánované len na bežných výdavkoch nejakých 15 miliónov. Kapitálové výdavky sú 9 miliónov, z toho 5 miliónov sú IT, rozumiete? Že tam im všetko padá, na fasáde ministerstva majú plachtu, lebo im padá omietka, proste všade je bordel, ale polka z kapitálových výdavkov ide na IT-systémy, také krkolomné názvy, že to neviete prečítať, že čo to vlastne je. Lebo čím múdrejšie to znie, tým väčší ľudia dajú na to pozor, lebo však to neviem ani prečítať. Pán Huliak tam je šanca, obrovská šanca, že tých 150-tisíc eur pre včelárov tam nájdete v sekunde, na to treba tlačiť.
23. schôdza NR SR - 2.deň - B. popoludni
Dátum: 2024-11-27
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

38. Ďakujem pekne. Že ešte rozmýšľam, že čo k tomu doplnia, však bude druhé čítanie. Tam ešte treba spomenúť aj kontext viníc, ktoré tiež sa toho dotýkajú. Ale pri tomto procese tohto napadá ma taká, také porovnanie. Celý svet sa búri a celý svet sa bráni tomu, aby sa klčoval Amazonský prales, lebo to má širší kontext. To nie je len, že v Brazílii klčujú, to má vplyv na tú klímu. Ale viete, čo oni robia? Že oni vyklčujú ten prales a pestujú tam niečo, alebo chovajú tam niečo. Ale čo ideme robiť na Slovensku? My proste vyrúbeme les, ani tam nejdeme chovať, ani tam nejdeme robiť nič. (Povedané so smiechom.) To je úplne fascinujúce. Predstavte si, že by v tom Amazonskom pralese, že to len vyrúbu, nechajú tam pne, hej? To by nedávalo logiku, že my sme už horší ako tí, tí ľudia, čo klčujú tie Amazonske pralesy. Naozaj vy toto týmto návrhom zákona robíte. Vy umožňujete ľuďom, odpíľ, nechaj pne, nechaj drevo, predaj, však podľa zákona je to všetko in Ordnung. Toto presne robíte. Posunieme sa pod Brazíliu, pod Argentínu, pod všetkých tých klčovateľov, ktoré klčujú a ničia klímu. Áno, tam sa presne posúvame návrhom tohto zákona.
23. schôdza NR SR - 1.deň - B. popoludni
Dátum: 2024-11-26
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

58. Ďakujem pekne za faktické. Možno len také postrehy. Pán Hargaš, čo spomínal tú funkcionalitu toho na výstupe a možno odľahčene, že tí, čo utiekli, už utiekli a tí, čo sa chystajú, už možno neutečú, hej, lebo to môže byť tá ďalšia fáza, hej, že už keď ste to nestihli, už si vás tu necháme. (Povedané s pobavením.) A takže treba dať pozor. A ja som v tom mojom, áno, im to vyhovuje, im to vyhovuje. Keby na nich záležalo, vôbec nič sa nemení, píšu to ceruzkou na papier. Lebo presne ten systém vyhovuje, to, že máte nejakého pána Ota na Bazoši, hej, a pán Ota pozná nejakého pána Františka na polícii a proste je systém, je linka a tade sa to prelieva a takto, takto poskytujeme obraz o našom Slovensku. Ja som ešte zabudol v tom mojom vystúpení povedať to, čo spomínala pani Puškárová, a pomaly sa očakávalo, že tlieskať, lebo s takým nadšením ste to oznámili, že včera, včera sme sa stretli, alebo ste sa, niekto sa stretol včera. Ale však vy vládnete rok, rok... No a včera, viete. A študenti, to už aj študenti, ja priznám sa, ja som ani nevedel, že to teda aj študenti si musia takto zložito vybavovať, tak to ešte aj tých študentov, ktorí sem prídu, budem zmierlivý, hej, verím, že za stále dobrým vzdelaním, tak ešte aj tých posielate niekde o druhej v noci čakať a pokútne zháňať na Bazoši nejaké papiere? A včera ste sa stretli? Sa nehanbíte všetci okolo celej tejto, celého tohto problému, sa nehanbíte ani trochu?! Ďakujem.
33. schôdza NR SR - 7.deň - B. popoludní
Dátum: 2025-04-03
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

175. Ďakujem za slovo. Súhlasím s tebou, pán predseda, táto vláda vyháňa mladých ľudí, vyháňa firmy, obracia sa proti Európskej únii, odháňa od seba svojich politických partnerov a naozaj že tak ja neviem, že s kým a ako chce táto vláda, aby Slovensko prosperovalo a napredovalo. Celú konsolidáciu na čele s Ficovou transakčnou daňou vláda preniesla na ramená ľudí, firiem a samospráv. Táto vláda naozaj nič nevytvára, len ničí. Ficova transakčná daň je posledný klinec do rakvy slovenskej ekonomiky. Ľudia sú zúfalí a ja teda naozaj dúfam, že tejto vláde to v najbližších voľbách spočítajú a vystavia účet a dúfam a verím, že sa už nenechajú oklamať.
33. schôdza NR SR - 7.deň - B. popoludní
Dátum: 2025-04-03
Poslanec: Hanuliaková, Jana (PS)
Druh vystúpenia: Vystúpenie v rozprave

155. Ďakujem. No, pán Hazucha, my by sme mohli uviesť naozaj desiatky príkladov, ako táto vláda ožobračuje ľudí a nešetrí na svojich výdavkoch a to je to dôležité. A preto stále dookola opakujeme aj to, že má, majú šetriť na sebe najmä a tie tryskáče sú krásnym príkladom toho, alebo aj minulý týždeň zákon, kde sme schválili doživotnú rentu generálnemu prokurátorovi, viete. Takže treba sa pozrieť na seba a potom si uvedomiť, že keď tu samosprávy sú v takej situácii, v akej sú, že vláda jediné, čo bola schopná prísť, bolo to, že im vlastne dá peniaze, ktoré mali do konca roka, im zoberie z časti z tých príjmov a dá im, teda vyplatí im. Toto bol jediný, jediný návrh, s ktorým ste prišli, a teda ako povedal aj kolega, aj s tým museli prísť stavovské organizácie. Takže áno, my tu budeme dookola opakovať, že čo všetko robí táto vláda zle a áno, je to aj Ficova transakčná daň, ktorú zavádzate a ktorú chceme, aby ste zrušili, a preto sme prišli aj s týmto procedurálnym návrhom, pardon, pozmeňovacím návrhom, aby bola zrušená táto daň a aby nedopadala na ľudí na Slovensku. Ďakujem. (Potlesk.)
33. schôdza NR SR - 7.deň - A. dopoludnia
Dátum: 2025-04-03
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

28. Ďakujem veľmi pekne. Ďakujem, pán Ledecký, naozaj vidieť, že z vás hovoria skúsenosti a hlavne teda tie výsledky, ktorými by sa mali mnohí inšpirovať, a ja by som ešte raz chcela zopakovať, zaznelo to aj vo vašej, vo vašom príspevku, že prvé je dostatok peňazí. To je základ, aby sme mali dostatok peňazí. Potom potrebujeme ľudí, ktorí to budú vedieť robiť a potom aj vyhodnocovať, a tretie, povedzme si, čo sú tie priority, čo chceme reálne zmeniť, aby sa nestávalo, že dávame potom tieto príspevky na mantinely. Naozaj v obci, ktorá má 60 obyvateľov, my sme tam s kolegom boli, ale však o tom sme už veľa hovorili. A o tom NKÚ sa pobavme, že budem rada, keď sa porozprávame o tej kontrole, že dúfam, že teda my ju podporíme, lebo podľa mňa je dôležitá. A presne ako si povedal, že príde vláda, zasadnú do okresu, rozdá dva milióny absolútne netransparentne na projekty, ktoré, áno, tej obci možno nejaký nový plot alebo kúsok chodníka pomôže, ale my potrebujeme naozaj robiť tie veci tak, aby tam videli tie výsledky. A kolega krúti hlavou, možno teda nesúhlasí, ale však povedzte aj vy vaše názory, ja by som veľmi rada počula aj, že čo si vy myslíte, ako sa tie okresy posunuli, alebo čo si myslíte, že by sa malo zmeniť. Čiže ja budem rada, keď o tom budeme aj diskutovať, však budeme mať tento zákon aj na výbore, takže pobavme sa o tom a zapojte sa do diskusie, ja budem naozaj len rada, ak by som počula od vás, ktorí ste tu oveľa dlhšie ako my, aby ste povedali vaše skúsenosti za tých desať rokov aj s týmito regionálnymi príspevkami. Ďakujem.
33. schôdza NR SR - 7.deň - A. dopoludnia
Dátum: 2025-04-03
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

20. Ďakujem veľmi pekne. Ja si aj teda vážim vašu ponuku, aj som rada, že takto k tomu pristupujete, len teda asi by sme si mali dať dole ružové okuliare v tomto smere (povedané s pobavením) a uvedomiť si, že je to už nejaký rozbehnutý proces, aj na tých okresných úradoch sú nejaké, tak jak aj pán Janckulík povedal, aj kapacity personálne a čo sa, to sa asi nedá zmeniť z jedného dňa na druhý, ale podľa mňa je veľmi dôležité, že je tá ochota sa zamyslieť nad tým a možno naozaj že do toho druhého čítania priniesť ešte možno nejaké vylepšováky, ktoré by prispeli k tomu, že ten zákon by naozaj mal zmysel, a najmä teda treba hovoriť jednoznačne o množstve peňazí, to je ako keby prvá vec. A druhá vec je naozaj hovoriť o tej kvalite a ako docieliť to, že tie peniaze, ktoré skončia v tých regiónoch, budú mať naozaj ten prínos, ktorý očakávame, a ten si treba zadefinovať, že čo je naším cieľom. A preto že ja som nechcela sa ani nikoho dotknúť, ale naozaj že mňa naozaj tak ľudsky zaujímalo, že ľudia, ktorí tu sedeli pred desiatimi rokmi, že čo bola tá motivácia a že konkrétne pomenovať, že čo je to naplnenie, že čo je ten prínos, ktorý, a ten cieľ, ktorý za tým ľudia sledovali, aby v tomto regióne sa zmenil. Lebo hovorím, že ja nemám pocit, že ľudia majú, alebo mladí ľudia majú záujem sa do týchto regiónov vracať a to je ten najväčší problém predsa. My keď nebudeme mať v tých regiónoch kvalitných ľudí, tak ani ten región neposunieme, proste stojí to na tých ľuďoch, na tom ľudskom kapitále, ktorý tam máte, a treba sa nad tým zamýšľať, že prečo jednoducho sa deje to, že tí ľudia odtiaľ odchádzajú a dneska nie je záujem o to, aby prispeli k tomu, že ten ich domov, kde sa narodili, proste že budú zveľaďovať. Ale ja som sa tiež vrátila zo zahraničia preto, že mi záleží na Slovensku a chcem tu žiť, a preto sedím aj dnes tu v Národnej rade... (Prerušenie vystúpenia časomerom.)
33. schôdza NR SR - 7.deň - A. dopoludnia
Dátum: 2025-04-03
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

16. Ďakujem veľmi pekne. Vážim si všetky pripomienky a určite som tým nechcela povedať, že teda absolútne žiadny dopad to nemalo, ale možno najlepšie, keby podporíte tú kontrolu a možno by nám naozaj ukázalo, že kde boli tie, aké boli tie dopady tých regionálnych príspevkov. A, pán Šimko, ja neviem, ono je to také, ja nemám rada toto zhadzovanie sa, že kto sa ako tvári a akože však ukazujú tie vaše výsledky. Akože vy ste nebol teda súčasťou predchádzajúcich vlád, myslím, alebo neviem, opravte ma, ale desať rokov je dosť dlhá doba, aby sme mohli zhodnotiť, že či ten región napreduje. A dneska si musíme povedať, ja viem, že viacerí z vás sú z týchto regiónov, ale tie regióny sa nám vyľudňujú, mladí ľudia odchádzajú, nám mamy, s ktorými sme sa rozprávali, hovoria, že ako im je strašne ľúto, že ich deti vedia, že sa nevrátia do týchto regiónov, že neprídu domov, nebude sa mať kto o nich postarať. Proste tak to je. Ostávajú tam prázdne domy a najväčšie mozgy, ktoré sú z toho regiónu, nám dneska odchádzajú. Tam nebude mať ani na tom okresnom úrade kto robiť. Ani na tom úrade, ani kandidovať za chvíľu nebude mať proste dobrý človek, ktorý by pomohol reálne tomu regiónu. A hovorme o tej udržateľnosti tých projektov. Ja odporúčam pánovi Šimkovi, ja som si dala tú námahu, ja som si prečítala skoro všetky zápisnice, ktoré boli posledné robené v okresných úradoch. Prečítajte si ich, prečítajte si ich, myslím, že z okresu Revúca posledná zápisnica z okresného úradu a pozrite sa, čo napísala prednostka o tých príspevkoch, o kvalite, o dopadoch a potom sa bavme o tom, že teda aké sú tie výsledky reálne. Veď ja nevychádzam, že si to teraz vymýšľam, ja hovorím o tom, čo som si naštudovala, čo som si pozrela a hovorím, a najlepšie by nám to povedala tá kontrola a to pre dobro všetkých nás. Veď mne na tej krajine záleží rovnako ako vám a chcem, aby... (Prerušenie vystúpenia časomerom.)
33. schôdza NR SR - 6.deň - B. popoludní
Dátum: 2025-04-02
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

47. Ďakujem za slovo. Ja len naozaj v krátkosti, že hej, že treba proste si stanoviť priority, že čo je prioritou tejto krajiny. A áno, dobre si povedal, že je to smutné, keď sem potom chodia rôzne návrhy zákonov, ktoré, človek až krúti hlavou, že čo to tu vlastne riešime. Jak aj napríklad dneska tie odškodnenia pre tých ľudí, ktorí teda nedodržiavali opatrenia počas covidu. Ale keď mi ešte pán predsedajúci dovolí, ja len v krátkosti pre pána Hazuchu mám jeden odkaz takto verejne, že parlamentný inštitút, neviem, či ste si všimol, vypracoval porovnanie cien vodného stočného, ktoré sme my zadali, takže možno pre zaujímavosť, tak si pozrite.
33. schôdza NR SR - 6.deň - B. popoludní
Dátum: 2025-04-02
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

36. Ja vám veľmi pekne ďakujem, že ste vystúpil, pán Hazucha, lebo nie je to tu zvykom, že koaliční poslanci sa takto zapájajú do rozpravy a vidieť teda, že asi pracujete v tej oblasti, myslím, že to sme sa rozprávali a že sa tomu rozumiete. A naozaj, že ja vás nechcem akože úkolovať, ale ten váš zoznam, ktorý ste aj, o ktorých problémoch ste hovoril, že kľudne akože treba si ho zobrať, a treba bod po bode ísť a pracovať na tých veciach a komunikovať ich, že je o čom, si myslím aj ukazuje to aj dnešná diskusia. A niektoré veci už povedal teda Marek, čo som chcela aj ja reagovať, že tiež to odkanalizovanie nesúhlasím, lebo naozaj tu aj mestské časti, veľké obce sú stále bez kanalizácie a naozaj, že v mnohých tých problémoch je problém na strane štátu, hej, že proste sú tam bariéry mnohé a byrokratické, tie peniaze proste jednoducho častokrát zbytočne o ne štát prichádza a mohli sme ich preinvestovať, potom robíme také veci, ako sme tu mali, že ide ako keby neadresná pomoc, či už energopomoc a takisto možno sa mohlo vtedy vyrokovať, že časť peňazí mohla ísť na odkanalizovanie, pretože je to veľký problém. S tým súvisí životné prostredie, čo sme tu ešte až tak nespomínali, ale teda to, aké to má dopady všetko a naozaj že je to jeden kolotoč, že kde je čo robiť a budem rada, keď sa ktokoľvek do tejto diskusie zapojí. A my naozaj aj s kolegom alebo s kolegami urobíme maximum a sme ochotní ako keby pomôcť, aj čokoľvek ako keby v tomto smere snažiť sa podať tú pomocnú ruku. Ďakujem.
33. schôdza NR SR - 6.deň - B. popoludní
Dátum: 2025-04-02
Poslanec: Hanuliaková, Jana (PS)
Druh vystúpenia: Vystúpenie v rozprave

22-2 Čiže obrovský rozdiel na rodinný rozpočet, ak má niekto a keď nemá vybudovanú kanalizáciu. Zodpovednosť ináč za budovanie v tomto prípade zmluvou prevzala Bratislavská vodárenská, avšak odkazuje ľudí na ministerstvo životného prostredia a vraj ministerstvo ich zase odkazuje na BVS-ku. Jediné, čo sa udialo, že teda sa vybudovala nejaká tá hlavná ulica, ale ostatní ľudia čakajú už približne 30 rokov. Ľudia sú naozaj doslova rukojemníci tejto situácie. A oni aj veľmi intenzívne komunikujú, dokonca sa snažili ako keby aj teraz cez, aktuálne čo je medzirezortné pripomienkové konanie otvorené k zákonu o regulácii v sieťových odvetviach, sa snažia docieliť to, aby sa aj žumpy stali, aby boli regulovanou činnosťou vodárenských spoločností, pretože naozaj ani vodárenská spoločnosť vraj im nedokázala povedať, že prečo je tá suma taká vysoká, aká aktuálne je a má to naozaj veľké dopady. Čiže to je aktuálna ich aktivita. Posledné asi čo spomeniem, čo je možno také zaujímavé, mám tu ešte dva príklady, ale už asi posledný, aby som vás zase s tými situáciami životnými toľko nezahltila, posledné spomeniem okres Rimavská Sobota, kde sme boli aj teraz na výjazdovom rokovaní klubu, som išla povedať že vlády, nie ešte zatiaľ, zatiaľ len klubu. V okrese Rimavská Sobota majú tam naozaj že obrovský problém s kvalitou pitnej vody a tá predstavuje aj zdravotné riziko, čo bolo teda zodpovednými úradmi potvrdené. Ide o 37 obcí v okrese a vláda im minulý rok počas výjazdového rokovania prisľúbila pomoc. A tu by som možno tiež adresovala pánovi ministrovi, že možno by sa mohol spýtať na túto situáciu, že ako to vyzerá, alebo čo sa v tejto veci deje. Ďakujem veľmi pekne, budem rada, keď ma budete počúvať. Vláda im teda prisľúbila počas výjazdového rokovania pomoc. My ste teraz teda boli v okrese Rimavská Sobota, a teda asi si, keď si zodpovieme otázku, že čo sa zmenilo, hádajte, nič. Pritom tento stav ako keby že ohrozuje fungovanie naozaj základných aj materských škôl, sociálnych zariadení, podnikania, ale aj bytovej výstavby. A ja si myslím, že keby toľko energie, ktoré dala vláda za posledné tri mesiace do riešenie osobných sporov a nejaké riešenia ambícií jednotlivcov, keby toľko energie dali do riešenia problémov ľudí na Slovensku, tak ja verím, že by sme možno, že by sme tu nemuseli o tých všetkých problémoch rozprávať. Nemyslím to teraz len za tri mesiace, ale možno dlhodobo keby tá energia sa presmerováva tam, kde to je naozaj potrebné. Takže ďakujem vám veľmi pekne a teším sa aj na diskusiu s pánom ministrom.
33. schôdza NR SR - 6.deň - B. popoludní
Dátum: 2025-04-02
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

18. Ďakujem za slovo a ďakujem, Michal, aj za tvoje vystúpenie a mne je vždy tak strašne ľúto, keď počúvam takéto slová alebo aj si čítame tie správy, alebo chodíme po tých obciach a vždy keď sa sem potom vrátim a vidím tu takto prázdnu sálu alebo aj taký slabý záujem celkovo spoločnosti, pretože podľa mňa tá kritická infraštruktúra je naozaj obrovský problém, že obrovský a tu ako keby aj teda pod naším ako keby tlakom aj mediálnym sa sčasti dospelo až do tohoto bodu, kde sme dneska. A naozaj, že ja apelujem aj na všetkých poslancov a poslankyne, aby sa tejto téme venovali, lebo tie problémy ľudí po Slovensku sú obrovské a mne akurát pred asi hodinkou pristála esemeska v telefóne, kde naša obec už druhýkrát, čo sme predtým nemali problém, máme vlastný vodovod a už druhýkrát teda za štyri mesiace dneska odstavujú pitnú vodu, pristavia cisterny a ľudia budú mať len úžitkovú vodu, pretože máme obrovské problémy s tou pitnou vodou. A ja sa naozaj budem pýtať, že keď nám tu začnú praskať tie potrubia prestarlé, keď naozaj budeme mať obrovské problémy s pitnou vodou a so zdrojmi pitnej vody, že čo budeme robiť a je to neskoro. A síce pán minister povedal, že teda vždy sa na to ohradzujete, že čo robila predchádzajúca vláda, ale ja mám pocit ako keby, že v tomto by mala byť zhoda, pre boha živého, a to sme nemali začať teraz riešiť, veď 2015. rok bol pred desiatimi rokmi, hej, kedy sme mali mať už odkanalizovanú, teda dá sa povedať skoro celé Slovensko, hej, na nejaké kritické až úseky. Čiže robme s tým niečo, hej! Čiže ja oceňujem akúkoľvek snahu, ale je to stále málo. Na to, ako sme pozadu, je to stále málo. Neprikladá sa tomu taká dôležitosť, aká by sa mala v dnešnej dobe prikladať, pretože budeme mať obrovské problémy. Tak ako aj teda, žiaľ, vo viacerých oblastiach... (Prerušenie vystúpenia časomerom.)